
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 211 

31 Οκτωβρίου 2012 


ΠΕΡΙΕΧΟΜΕΝΑ 


ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Τροποποίηση της παρ. 16 του άρθρου 49 του ν. 
4030/2011 «Νέος τρόπος έκδοσης αδειών δόμη¬ 
σης, ελέγχου κατασκευών και λοιπές διατάξεις 
(Α' 249)». 1 

ΚΑΝΟΝΙΣΤΙΚΕΣ ΑΠΟΦΑΣΕΙΣ 

Περί καταργήσεως των Κανονισμών υπ’ αριθμ. 72/1995 
και 145/2000 της Ιερός Συνόδου. 2 


ΠΡΑΞΕΙΣ ΝΟΜΟ ΘΕΤΙΚΟΥ ΠΕΡΙΕΧΟΜΕΝΟΥ 

(ΐ) 

Τροποποίηση της παρ. 16 του άρθρου 49 του ν. 4030/2011 
«Νέος τρόπος έκδοσης αδειών δόμησης, ελέγχου κα¬ 
τασκευών και λοιπές διατάξεις (Α' 249)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Τις διατάξεις των παραγράφων 15 και 16 του άρθρου 
49 του ν. 4030/2011 (Α' 249). 

3. Τ ις διατάξεις των άρθρων 23 και 24 του ν. 4014/2011 
(Α' 209). 

4. Την έκτακτη περίπτωση εξαιρετικά επείγουσας και 
απρόβλεπτης ανάγκης να ρυθμιστούν τα προβλήματα 
που δημιουργούνται στη σύνταξη συμβολαίων καθώς και 
στην είσπραξη των εκ του νόμου σημαντικών εσόδων 
του κράτους από την αναστολή της λειτουργίας του 
πληροφοριακού συστήματος του Τεχνικού Επιμελητη¬ 
ρίου Ελλάδος. 

5. Την πρόταση του Υπουργικού Συμβουλίου, αποφα¬ 
σίζουμε: 


Άρθρο 1 

Η παράγραφος 16 του άρθρου 49 του ν. 4030/2011 
αντικαθίσταται ως εξής: 

1. Οι βεβαιώσεις των μηχανικών που προβλέπονται 
στο άρθρο 23 παρ. 4 του ν. 4014/2011 έχουν ισχύ δύο 
(2) μηνών. Οι παραπάνω βεβαιώσεις πριν τη σύντα¬ 
ξη των συμβολαίων υποβάλλονται ηλεκτρονικά στο 
Τεχνικό Επιμελητήριο Ελλάδος και λαμβάνουν μονα¬ 
δικό αριθμό, που αφορά στο ακίνητο. Στα συμβόλαια 
προσαρτάται η βεβαίωση και ο μοναδικός αριθμός 
του ακινήτου. 

Μετά την ενεργοποίηση της δυνατότητας του πλη¬ 
ροφοριακού συστήματος, που προβλέπεται στο άρθρο 
24 παρ. 23 του ν. 4014/2011, να υποδέχεται τα τοπο- 
γραφικά διαγράμματα της προηγούμενης παραγράφου, 
υποβάλλονται ηλεκτρονικά και αυτά, πριν τη σύνταξη 
των συμβολαίων, στο Τεχνικό Επιμελητήριο Ελλάδος και 
προσαρτώνται στα συμβόλαια. Για την ενεργοποίηση 
της παραπάνω δυνατότητας εκδίδεται διαπιστωτική 
απόφαση του προέδρου του Τεχνικού Επιμελητηρίου 
Ελλάδος. 

Οι διατάξεις του άρθρου 27 παράγραφος 1 του ν. 
4014/2011 εφαρμόζονται και για κάθε αυθαίρετη κατα¬ 
σκευή ή χρήση, που δεν μπορεί να υπαχθεί στις διατά¬ 
ξεις του άρθρου 24 του ν. 4014/2011. 

2. Σε περίπτωση αναστολής λειτουργίας των υπη¬ 
ρεσιών του πληροφοριακού συστήματος του Τεχνικού 
Επιμελητηρίου Ελλάδος, οι βεβαιώσεις των μηχανικών 
που προβλέπονται στο άρθρο 23 παρ.4 του ν. 4014/2011, 
ως τροποποιήθηκε και ισχύει, εκδίδονται και υπογράφο¬ 
νται από τον αρμόδιο Μηχανικό χωρίς μοναδικό αριθμό 
και κατά παρέκκλιση από κάθε άλλη σχετική διάταξη 
και προσαρτώνται στα συμβόλαια. 

3. Στη σχετική βεβαίωση σημειώνεται και μονο- 
γράφεται η επισήμανση «Εκδίδεται από το Μηχανικό 
λόγω αναστολής λειτουργίας των υπηρεσιών του 
πληροφοριακού συστήματος του Τεχνικού Επιμε¬ 
λητηρίου Ελλάδος. Τα στοιχεία της βεβαίωσης θα 

καταχωρηθούν στο πληροφοριακό σύστημα, όπως 
προβλέπεται από τις διατάξεις του ν. 4014/2011 και 
την παρ. 16 του άρθρου 49 του ν. 4030/2011, εντός 
προθεσμίας 2 μηνών από την έκδοση». Για τη συγκε¬ 
κριμένη επισήμανση γίνεται ειδική μνεία στη συμβο¬ 
λαιογραφική πράξη. 

4. Η αναστολή λειτουργίας του πληροφοριακού 
συστήματος του Τεχνικού Επιμελητηρίου Ελλάδος 
αποδεικνύεται σε κάθε περίπτωση από τη σχετική 
ανακοίνωση του αρμοδίου οργάνου του Τεχνικού Επι¬ 
μελητηρίου Ελλάδος η οποία αναρτάται υποχρεωτι¬ 
κούς ηλεκτρονικά στις ιστοσελίδες του Υπουργείου 
Περιβάλλοντος, Ενέργειας και Κλιματικής Αλλαγής ή 
και του Τεχνικού Επιμελητηρίου Ελλάδος με ευθύνη 
των αρμοδίων υπηρεσιών. 

Αρθρο 2 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 31 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
ΔΗΜΗΤΡΙΟΣ ΑΒΡΑΜΟΠΟΥΛΟΣ ΙΩΑΝΝΗΣ ΣΤΟΥΡΝΑΡΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 
ΕΥΡΙΠΙΔΗΣ ΣΤΥΛΙΑΝΙΔΗΣ ΑΝΤΩΝΙΟΣ ΜΑΝΙΤΑΚΗΣ ΚΩΝΣΤΑΝΤΙΝΟΣ ΧΑΤΖΗΔΑ- 
ΚΗΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΕΥΑΓΓΕΛΟΣ ΛΙΒΙΕΡΑΤΟΣ ΙΩΑΝΝΗΣ 
ΒΡΟΥΤΣΗΣ ΑΝΔΡΕΑΣ ΛΥΚΟΥΡΕΝΤΖΟΣ ΑΘΑΝΑΣΙΟΣ ΤΣΑΥΤΑΡΗΣ ΝΙΚΟΛΑΟΣ - 
ΓΕΩΡΓΙΟΣ ΔΕΝΔΙΑΣ ΟΛΓΑ ΚΕΦΑΛΟΓΙΑΝΝΗ ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 
ΘΕΟΔΩΡΟΣ ΚΑΡΑΟΓΛΟΥ ΔΗΜΗΤΡΙΟΣ ΣΤΑΜΑΤΗΣ ΧΡΗΣΤΟΣ ΣΤΑΪΚΟΥΡΑΣ 
ΧΑΡΑΛΑΜΠΟΣ ΑΘΑΝΑΣΙΟΥ ΣΤΑΥΡΟΣ ΚΑΛΟΓΙΑΝΝΗΣ ΚΩΝΣΤΑΝΤΙΝΟΣ ΤΖΑ- 
ΒΑΡΑΣ ΣΤΑΥΡΟΣ ΚΑΛΑΦΑΤΗΣ ΜΑΡΙΟΣ ΣΑΛΜΑΣ ΜΑΞΙΜΟΣ ΧΑΡΑΚΟΠΟΥΛΟΣ 


ΚΑΝΟΝΙΣ ΤΙΚΕΣ ΑΠ ΟΦΑΣΕΙΣ 

( 2 ) 

Περί καταργήσεως των Κανονισμών υπ’ αριθμ. 72/1995 
και 145/2000 της Ιεράς Συνόδου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ' όψει: 

1. Τις διατάξεις του άρθρου 59 παρ. 1 του Ν. 590/1977 
«Περί Καταστατικού Χάρτου της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Καισαριανής, Βύρωνος 
και Υμηττού. 

4. Την από 8.6.2012 Απόφασιν της Διαρκούς Ιεράς Συ¬ 
νόδου, περί μεταβιβάσεως του Ιερού Προσκυνηματικού 
Ναού Αγίου Παύλου, ιδιοκτησίας της Ιεράς Συνόδου της 
Εκκλησίας της Ελλάδος, εις την Ιεράν Μητρόπολιν Και- 
σαριανής, Βύρωνος και Υμηττού. 

5. Την υπ' αριθμ. Γ1/28.6.2012 Απόφασιν του Μητροπο- 
λιτικού Συμβουλίου της Ιεράς Αρχιεπισκοπής Αθηνών, 
αποφασίζει: 

1. Καταργεί τους Κανονισμούς υπ’ αριθμ. 72/1995 (Φ.Ε.Κ. 
103/τ. Α71995) και υπ’ αριθμ. 145/2000 (Φ.Ε.Κ. 249/τ. Α72000), 
περί διοικήσεως και διαχειρίσεως του Ιερού Προσκυνημα- 
τικού Ναού Αγίου Παύλου, ιδιοκτησίας της Ιεράς Συνόδου. 

2. Εκ της παρούσης αποφάσεως ουδεμία δαπάνην προ- 
καλείται εις βάρος του προϋπολογισμού του Νομικού Προ¬ 
σώπου τής Ιεράς Συνόδου της Εκκλησίας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έν Αθήναις, τη 5η Οκτωβρίου 2012 
Ο Πρόεδρος 

| Ο Αθηνών ΙΕΡΩΝΥΜΟΣ 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

